
La proiectare s-a ținut seama de categoria funcționala a străzilor, de traficul rutier, de siguranța circulației, de normele tehnice, de factorii economici, sociali și de apărare, de utilizarea rațională a terenurilor, de conservarea și protecția mediului și de planurile de urbanism și de amenajare a teritoriului, aprobate potrivit legii, precum și de normele tehnice în vigoare pentru adaptarea acestora la cerințele pietonilor, cicliștilor, persoanelor cu handicap și de vârstă a treia.
De asemenea, s-a ținut cont de distanța dintre limitele de proprietăți, iar acolo unde lățimea străzilor nu permite încadrarea acestora în standardele tehnice, pentru evitarea unor costuri suplimentare cu privire la mutarea limitelor de proprietate și a stâlpilor de curent electric, acestea vor fi încadrate ca străzi exclusiv pietonale.
Pentru determinarea caracteristicilor geometrice ale străzii, care să permită circulația vehiculelor în condiții de siguranță, modernizarea străzii se realizează în funcție de viteza de proiectare.

Având în vedere situația existentă și propusă, viteza de proiectare este de 10 km/h.

Categoria de importanță a construcțiilor, stabilită în conformitate cu “Regulament și metodologie de stabilire a categoriei de importanță a construcțiilor “aprobat de către Ministerul Lucrărilor Publice si Amenajării Teritoriului, pentru realizarea nivelului de calitate determinate de respectarea cerințelor, în condițiile legii, ținând seama de implicarea funcțională a construcțiilor  drumurilor, în domeniul socio-economic, în mediul construit și în natură - normală (C conform tabelului nr. 3 din Ordinul MLPAT nr.31/N din 2 .10.1995) grupa de valori a punctajului total  = 6….17.
Verificarea proiectelor pentru execuția lucrărilor, în ceea ce privește respectarea reglementărilor tehnice referitoare la cerințe se va face de către verificatori de proiecte atestați la cerințele A4, B2, D.

Traseul în plan
Sectorul  ce fac obiectul prezentului proiect cumulează o lungime de L=4320 m.

	SUMASA MICĂ tronson1 
	3250.00 m

	SUMASA MICĂ tronson2
	1070.00 m

	TOTAL
	4320 m



Proiectarea traseului în plan se face respectând prevederile STAS 863/85 cu o viteza de proiectare de 10 km/h. 

Profilul longitudinal
În profil longitudinal linia roșie proiectată urmărește, în principiu niveleta terenului existent.
Linia roșie a fost proiectata ținând cont de soluția tehnică abordată pentru structura rutieră, dar și de cotele impuse de construcțiile existente în amplasament, cu respectarea pe cât posibil a prevederilor din STAS 10144-2/91”Trotuare, alei de pietoni și piste de cicliști” și STAS 863/95 “Elemente geometrice ale traseelor”.
S-au făcut corecții minime ale liniei roșii proiectate astfel încât să asigure scurgerea apelor pluviale și totodata ca necesitate a sporirii confortului și siguranței circulației.
În profil longitudinal s-a urmărit proiectarea unor declivități astfel încât descărcarea apelor să se facă cât mai repede, apele pluviale să rămână un timp cât mai scurt pe suprafața carosabilă pentru a nu avea repercursiuni negative asupra siguranței circulației și calității structurii rutiere.

Profil transversal
Profilurile transversale tip au fost realizate în concordanță cu STAS 10144-2/91 ”Trotuare, alei de pietoni și piste de cicliști”.
Caracteristicile profilurilor transversale tip pe sectorul cu asfalt sunt:
· Lățime parte carosabilă de l=3.00 m;
· Pantă transversală pe partea carosabilă 1.5%;
· Borduri prefabricate din beton 10x15.

Profilurile transversale tip se regăsesc în planșele „PROFILURI TRANSVERSALE TIP”  din partea desenată a acestei documentații.

Terasamente
Lucrările de terasamente prevăd degajarea stratului de pământ vegetal și săpături mecanice cu buldozerul și excavatorul cu compensarea în limita posibilităților a săpăturilor prin deplasarea pământului direct în zonele de umplutură din zonele de debleu. Pământul excavat în surplus va fi încărcat în auto direct cu excavatorul și transportat în depozit. Lucrările prevăzute a se executa sunt reprezentate de execuția săpăturilor și umpluturilor, necesare pentru aducerea drumului la cotele proiectate din profilul longitudinal și a platformei proiectate, cât și la realizarea taluzurilor de rambleu și debleu.
Săpăturile în pământ, în teren natural se execută mecanizat cu buldozerul și excavatorul, și manual în zonele neadecvate lucrărilor mecanizate (deluviu de grosime redusă pe panta transversală mare, la executarea treptelor de înfrățire și la realizarea înclinării taluzului de pământ în debleu).

Structura rutieră
Structura rutieră proiectată este următoarea:
[bookmark: _Hlk138435880]
Partea carosabilă Sumasa Mică – tronsonul I de la km 0+000 până la km 3+250
                                                                               – tronsonul II de la km 0+000 până la km 0+341
· 4 cm strat de uzură BA 16 RUL 50/70 conform AND 605
· 20 cm fundație din piatră spartă SR EN 13242+A1
· 10 cm fundație din balast
· Geotextil

Structura rutieră Sumasa Mică – tronson II de la km 0+341 până la km 1+070
· 20 cm fundație din piatră spartă SR EN 13242+A1
· 10 cm fundație din balast
· geotextil

Colectarea şi evacuarea apelor
Colectarea și evacuarea apelor pluviale se va realiza prin pantele transversale și longitudinale


SEMNALIZARE RUTIERĂ
Lucrări de siguranţa circulaţiei
O componentă principală a sistemului de orientare și dirijare a traficului auto o constituie marcajele realizate pe suprafața părții carosabile și pe alte elemente situate în apropierea acesteia (parapeți, etc). În cadrul acestui sistem se detaliază și se departajează aceste lucrări în funcție de rolul pe care acestea îl au în dirijarea și orientarea circulației: marcaje longitudinale, care cuprind liniile de direcție și marcaj lateral, liniile obligate de racordare. Cu acest marcaj se va realiza separarea sensurilor de circulație, delimitarea benzilor de circulație și a părții carosabile. Marcajele transversale se vor utiliza pentru a marca locurile de oprire, pentru avertizare privind reducerea vitezei la apropierea de zonele cu potențial pericol, se vor prevede marcaje rezonatoare la trecerile de pietoni.
Pentru limitarea vitezei autovehiculelor se vor monta din 200 în 200 de metri limitatoare de viteză din asfalt.

	Semnalizare verticală
	Sistemul de semnalizare pe verticală s-a realizat așa încât să existe o concordanță între acesta sistemul de marcare pe orizontală, pentru a nu creea confuzii și interpretări greșite, pentru a fi citit cu ușurință atât pe timp de zi cât și pe timp de noapte.
	Semnalizarea verticală cuprinde indicatoare de avertizare, de obligativitate și indicatoare de informare și orientare.
	S-au prevăzut lucrări de marcare pentru avertizare privind delimitarea spațiilor interzise, pentru interzicerea staționării, furnizarea de informații prin utilizarea unor săgeți sau inscripții care oferă indicații privind încadrarea corectă pe benzile care corespund itinerarului ales în adoptarea unor viteze corespunzătoare traseului care urmează. Aceste inscripții și săgeți au dimensiunile în funcție de locul unde se aplică și sunt în concordanță cu viteza de apropiere.
	Toate materialele utilizate (vopseaua de marcaj, partalele, indicatoare etc) vor fi agrementate în conformitate cu exigențele de calitate în vigoare.
Pentru siguranța rutieră au fost trasate marcaje rutiere longitudinale și au fost instalate un număr de 16 indicatoare rutiere după cum urmează:

· indicatoare -  16 buc. după cum urmează:
· 2 buc. – Indicator tip C1 – Accesul interzis;
· 2 buc. - Indicatoare tip C29 – Limitare de viteză 10km;
· 10 buc. - Indicatoare tip D8– Pista pentru biciclete si ciclomotoare.
· 2 buc. - Indicatoare tip P35– Panou adițional „Cu excepția riveranilor”.
